ہیملٹن سمتھ

ہیملٹن سمتھ 
ہیملٹن اوتھنیل سمتھ ہک امریکی مائیکروبیالوجسٹ تے نوبل انعام یافتہ سائنسدان ہن ۔ انہاں 23 اگست 1931 کوں نیو یارک وچ جنم گھدا ۔ 

 ابتدائی زندگی تے تعلیم 
سمتھ یونیورسٹی لیبارٹری ہائی سکول آف اربرنا ، الینوائے توں گریجویشن کیتی ۔ انہاں یونیورسٹی آف الینوائے ایٹ اربرنا-شیمپین وچ داخلہ گھدا ، پر 1950 وچ یونیورسٹی آف کیلیفورنیا ، برکلے منتقل تھئے ، جتھاں انہاں 1952 وچ ریاضی وچ بی اے دی ڈگری حاصل کیتی ۔ انہاں 1956 وچ جانز ہاپکنز سکول آف میڈیسن توں طبی ڈگری حاصل کیتی ۔ 

 سائنسی سفر دا آغاز 
1956 تے 1957 دے درمیان سمتھ واشنگٹن یونیورسٹی ان سینٹ لوئس میڈیکل سروس کیتے کم کیتا ۔ 1975 وچ ، انہاں کوں گوگنہیم فیلو شپ ݙتی گئی ، جیڑھی انہاں یونیورسٹی آف زیورخ وچ گزاری ۔ 

 ریسٹرکشن انزائمز دی دریافت 
سمتھ دی سب توں اہم تحقیق ریسٹرکشن انزائمز (restriction enzymes) تے ہئی ۔ انہاں پتہ لڳایا کہ بیکٹیریا وچ کجھ اینجھے انزائمز ہوندے ہن جیڑھے ڈی این اے (DNA) کوں خاص جاہیں توں کٹ سڳدے ہن ۔ انہاں انزائمز کوں ریسٹرکشن انزائمز وی آکھیا ویندا ہے ۔ انہاں دی دریافت نال ڈی این اے تے جینیٹک انجینئرنگ دے شعبے وچ انقلاب برپا تھی ڳیا ۔ 

 نوبل انعام 
1978 وچ ہیملٹن سمتھ ، ورنر آربر تے ڈینیل ناتھنز کوں "ریسٹرکشن اینڈونیوکلیئز دی دریافت تے مالیکیولر جینیٹکس دی ترقی وچ ایندے اطلاق  کیتے فزیالوجی یا میڈیسن دا نوبل انعام ݙتا ڳیا ۔ 

مہاندرے سائنسدان دی حیثیت نال سنڄاݨ

ہیملٹن سمتھ ہک عظیم سائنسدان ہن جنہاں مائیکروبیالوجی تے جینیٹکس دے شعبے وچ اہم کردار ادا کیتا ۔ انہاں دی تحقیق نال ڈی این اے تے جینیٹک انجینئرنگ دے بارے وچ اساݙی سمجھ وچ ٻہوں اضافہ تھیا ہے ۔ 

ہیملٹن سمتھ ہݨ وی زندہ ہن تے سائنس دے شعبے وچ اپݨا کردار ادا کریندے پئے ہن ۔